Biológia szóbeli felvételi

*Témakörök*

A dokumentum témakörei átfogóan mutatják be, hogy milyen témákban várhatóak kérdések a szóbeli felvételin

Bocskai István Református Oktatási Központ

Biológia szóbeli felvételi

Témakörök

1. Általános tájékozottság

* Mit jelent számodra a biológia tudomány?
* Melyik résztudománya érdekel? Miért?
* Milyen céljaid vannak a biológiával?
* Melyik a kedvenc témád?
* Ismersz-e biológiai témájú folyóiratokat, honlapokat, könyveket?
* Ismersz-e magyar, külföldi tudósokat?
* Van-e kedvenc kísérleted, kirándulóhelyed!

2. Az ember (8. évfolyam I. félév)

* Milyen szerveződési szintek vannak az emberi testben?
* Hogyan néz ki egy állati sejt?
* Milyen szövetek vannak az emberi testben?
* Röviden mutasd be az emberi bőr felépítését!
* Mutasd be az ember mozgás-szervrendszerét (csontváz, izomrendszer)!
* Mi az ember keringési rendszerének a feladata?
* Mutasd be a vér felépítését!
* Hogyan működik a szív?
* Milyen szervrendszerek vannak az emberi testben?

3. Állatvilág ( 5.,6.,7. évfolyam)

* Sorolj fel gerinctelen állatcsoportokat!
* Milyen gerinces állatcsoportok vannak?
* Háziállatok~vadállatok kapcsolata (háziasítás, ősök)
* Fogalmak: űrbél, bőrizomtömlő, csilló, zsigerzacskó, kitin, ízeltláb, köpeny, összetett szem, teljes átalakulás, bőrlégzés,légzsák, elevenszülő
* Mondj példafajokat a következő csoportokhoz: szivacsok, csalánozók, puhatestűek, gyűrűsférgek, ízeltlábúak, halak, kétéltűek, hüllők, madarak, emlősök!
* Milyen állatok élnek a hazai erdőkben?
* Milyen állatokkal találkozhatunk a hazai réteken?
* Milyen állatok élnek a vízpartokon és a vizekben Magyarországon?

4. Növényvilág (5., 6., 7. évfolyam)

* Sorolj fel virágtalan növényeket!
* Sorolj fel virágos növényeket!
* Mi a különbség az egyszikű és a kétszikű növények között!
* Mi jellemzi a kukoricát és a veteménybabot?
* Milyen hazai erdőalkotó fák vannak?
* Milyen fűfélék jellemzőek a réteken?
* Milyen növényekkel találkozhatsz a vízpartokon?

5. Természetvédelem, környezetvédelem

* Sorolj fel hazai nemzeti parkokat!
* Miért van szükség az élőhelyek védelmére?
* Sorolj fel környezetvédő szervezeteket!
* Mit gondolsz a környezetvédelemről?
* Ismersz a lakóhelyed környékén olyan területet, amelyet szívesen védetté nyilváníttatnál? Miért?
* Te mit tudsz tenni a Föld jövőjéért?
* Mi az az ökológiai lábnyom?

Sok sikert a felkészüléshez!